TULTA JERUSALEMISTA
Jeremian luku 23.
Kiitos Jumalalle!
Sanokaa: "Kiitos Jumalalle, -
että siunaukseni..."
Mitä te arkailette?
Sanokaa: "Kiitos Jumalalle, että siunaukseni ei riipu ihmisistä!"
Jeshua Messiaan nimessä.
Jeremian luku 23.
Avataan Jumalan Sana.
Minulla on Jumalan Sana, -
ja tänään opiskelen sitä ja muutun.
Se uudistaa mieleni ja opettaa minut tuntemaan Jumalan.
Opin vaeltamaan Hänen kanssaan rakkaudessa, toivossa ja totuudessa.
Jeshua Messias on Jumalan Sana, joka tuli lihaksi.
Sekin, mitä opin tänään, tulee lihaksi elämässäni.
Niin tuotan runsasta hedelmää ja kunniaa Jumalalle, -
Jeshuan nimessä, aamen!
Tänään puhumme Jeshuan verestä, -
ja siitä, miten se liittyy Jumalan vanhurskauteen ja armoon.
Uskon, että tämä siunaa sinua.
Jer. 23:3: "Ja minä kokoan lampaitteni tähteet kaikista maista, -
joihin olen ne karkoittanut, -
ja tuon ne takaisin laitumelleen, ja ne ovat hedelmälliset ja lisääntyvät.
Ja minä herätän heille paimenia, ja ne kaitsevat heitä; -
eivät he enää pelkää eivätkä säiky, eikä heistä yksikään puutu, -
sanoo Herra.
Katso, päivät tulevat, sanoo Herra, -
jolloin minä herätän Daavidille vanhurskaan vesan; -
hän on hallitseva kuninkaana ja menestyvä, -
ja hän on tekevä oikeuden ja vanhurskauden maassa.
Hänen päivinänsä pelastetaan Juuda ja Israel asuu turvassa.
Ja tämä on hänen nimensä, jolla häntä kutsutaan: -
'Herra on meidän vanhurskautemme'."
Mikä Hänen nimensä on? "Herra on vanhurskautemme."
Jumalan nimi on meidän päivinämme "Herra on vanhurskautemme".
Tässä puhutaan meidän ajastamme. Todistan sen.
Tässä puhutaan ajasta, -
jolloin asumme jälleen täällä Israelin maassa.
Jumalalla on monta nimeä: -
"Herra näkee", "Jumala, joka parantaa", -
mutta nykyään Hän toimii tämän nimen mukaan: -
"Herra on vanhurskautemme". Siinä nimessä on kaikki.
Saamme Hänen armonsa ja rakkautensa vain siksi, -
että Hän vanhurskautti meidät Messias Jeshuassa.
Syntinen ei voi saada Jumalalta mitään hyvää.
Vai kuinka?
Se, joka uskoo Jeshuaan, on vanhurskas.
Vanhurskautensa tähden hän saa Herralta perinnön.
Tänä päivänä Jeshuan nimi on "Herra on vanhurskautemme".
Vanhurskaus, ei syyllisyys.
Monet uskovat kärsivät syyllisyydestä.
He eivät pysty vapautumaan syyllisyydestä.
He syyttävät itseään, ja uskovat, että kaikki ovat heitä vastaan.
He uskovat myös, että Jumala syyttää ja tuomitsee heitä jatkuvasti.
Se ei ole totta. Jumalan nimi on "Herra on vanhurskautemme".
Mistä tiedän, että tässä puhutaan meidän ajastamme?
Jer. 23:6: "Hänen päivinänsä pelas- tetaan Juuda ja Israel asuu turvassa.
Ja tämä on hänen nimensä, jolla häntä kutsutaan: -
'Herra on meidän vanhurskautemme'.
Sentähden, katso, päivät tulevat, sanoo Herra, jolloin ei enää sanota: -
'Niin totta kuin Herra elää, joka joh- datti israelilaiset Egyptin maasta', -
vaan: 'Niin totta kuin Herra elää, -
joka johdatti ja toi Israelin heimon jälkeläiset pohjoisesta maasta..."
Pohjoisessa on Venäjä, entinen Neuvostoliitto.
Te olette niitä ihmisiä, -
joista Jumala puhui kauan sitten Raamatussa.
Jumala on tuonut meidät pohjoisesta tänne.
Alija ei ole Juutalaistoimiston tekoa, vaan Herran Sebaotin.
Mitä muuta Hän aikoo tehdä?
Näemme, miten juutalaiset ovat heräämässä Euroopassa ja muualla.
Mitä Jer. 23:8:ssa sanotaan? "'Niin totta kuin Herra elää, -
joka johdatti ja toi Israelin heimon jälkeläiset pohjoisesta maasta -
ja kaikista muista maista, joihin minä olin heidät karkoittanut'.
Ja niin he saavat asua omassa maassansa."
Tiedämme, että suuri alija oli pohjoisesta, -
entisen Neuvostoliiton alueelta -
rautaesiripun murruttua.
Se oli suuri maahanmuutto Israeliin.
Jumala puhuu kuitenkin kaikista maista tulevasta maahanmuutosta.
Mikä on Herran nimi Israelille? "Herra on vanhurskautemme."
Jos siis tunnette syyllisyyttä, lukekaa, mitä Jumala sanoo.
Miksi Herra on vanhurskautemme?
Heprealaiskirjeen luku 7.
Kiitos Herralle!
Hän sanoi herättävänsä kansalleen paimenia, jotka kaitsevat heitä, -
eivätkä he enää pelkää.
Minun täytyy julistaa ja opettaa teille uskoa, armoa, rakkautta ja totuutta.
Herran totuutta.
Jos vielä pelkäät, Jumalan Sana ei ole sinussa.
Hän sanoi: "Jos te pysytte minussa ja minun sanani pysyvät teissä, -
niin anokaa, mitä ikinä tahdotte, ja te saatte sen."
Sana sanoo selvästi, että tämä on Jeshuan armon ja totuuden aikaa -
kaikille, ja erityisesti meille.
Koko Hänen kansalleen Israelille, ei vain uskoville.
Jeremian profetia koski Israelia, -
ja seurakunta astui Israelin lupauksiin.
Ei siis ole väliä, oletko juutalainen vai et, -
lupaukset on annettu sinulle Messias Jeshuassa.
Heprealaiskirjeen luku 7. Miksi Herra on vanhurskautemme?
Miksi olemme vanhurskaita?
Hepr. 7:11: -
"Jos siis täydellisyys olisi saavutettu leeviläisen pappeuden kautta, -
sillä tähän on kansa laissa sidottu, miksi sitten oli tarpeen, -
että nousi toinen pappi Melkisedekin järjestyksen mukaan -
eikä tullut nimitetyksi Aaronin järjestyksen mukaan?
Sillä pappeuden muuttuessa tapahtuu välttämättä myös lain muutos."
Laki on siis muuttunut.
Mikä laki nyt siis on?
Armon laki. Näin Kirjoituksissa sanotaan.
Jeremia sanoi: "Katso päivät tulevat, sanoo Herra, -
jolloin minä teen Israelin heimon ja Juudan heimon kanssa uuden liiton."
Emme elä Vanhan liiton, vaan Uuden liiton mukaan.
Tiedämme, että kymmenen käskyä ja laki ovat täydellisen pyhiä.
Niissä ei ole yhtään virhettä. Laki on pyhä. Sanokaa se!
En kuule! Sanokaa: "Laki on pyhä!"
Lain mukaan emme kuitenkaan saavuta vanhurskautta.
Mooseksen lain mukaan vanhurskaus täytyy saavuttaa.
Armon lain mukaan saamme vanhurskauden lahjaksi.
Mooseksen lain mukaan vanhurskaus pitää saavuttaa, -
mutta armon lain mukaan vanhurskaus saadaan.
Jos yritätte saavuttaa vanhurskauden, -
elätte Mooseksen lain mukaan.
Elämme armon ja totuuden lain mukaan.
Se laki tuli Jeshuan kautta.
Laki on siis muuttunut.
Ennen kaikkea pappeus on muuttunut.
Ne, jotka laittavat sormensa näin, minä en edes pysty siihen, -
siunaavat Mooseksen lain mukaan. En ota heidän siunaustaan vastaan.
Pappeus on muuttunut leeviläisestä pappeudesta Jeshuan pappeudeksi.
Miksi se pappeus on Melkisedekin järjestyksen mukainen?
Melkisedek oli suuri pappi -
ja Jerusalemin kuningas.
Hänen nimessäänkin on sana "vanhurskaus", tsedaka.
Jerusalem, jerusha lahem, "heillä on perintö", -
ja myös ir shalem, täydellinen kaupunki.
Siinä on myös shalom, rauha, ja shlemut, eheys, kokonaisuus.
Mitä yritän sanoa?
Abraham uskoi Jumalaa, ja se luettiin hänelle vanhurskaudeksi.
Sitten hän tuli Melkisedekin luo, ja antoi tälle kymmenykset.
Melkisedek antoi Abrahamille leipää ja viiniä.
Se on esikuva Uudesta liitosta, -
Messiaan ruumiista ja verestä.
Siksi Melkisedekin pappeus on ikuinen.
Teologit väittelevät siitä, oliko Melkisedek itse Jeshua vai ei.
Se ei ole olennaista, vaan se, -
että Jeshua on pappi Melkisedekin järjestyksen mukaan.
Aaronin pappeus päättyi.
Siksi emme odota kolmannen temppelin rakentamista, -
vaan taivaan valtakuntaa ja Jeshuan paluuta tänne.
Siksi laulamme: -
"Kaikki silmät näkevät, kun Hän palaa valittujensa luo."
Pappeus ja laki ovat muuttuneet.
Hepr. 7:13: "Sillä se, josta tämä sanotaan, -
oli toista sukukuntaa, josta ei kukaan ole alttaritointa hoitanut.
Onhan tunnettua, että meidän Herramme on noussut Juudasta..."
Hepreaksi "nousta" on tässä "versoa", tsamach, -
ja Jeshuan nimi on Vesa, tsemach.
"...Herramme on noussut Juudasta..." Tässä on siis sana "Vesa".
"...jonka sukukunnan pappeudesta Mooses ei ole mitään puhunut.
Ja tämä käy vielä paljoa selvemmäksi, -
kun nousee toinen pappi, Melkisedekin kaltainen, -
joka ei ole siksi tullut lihallisen käskyn lain mukaan, -
vaan katoamattoman elämän voimasta."
Tästä minä pidän: "elämän voimasta". Missä elämä on?
Elämä on veressä.
"Katoamattoman elämän voima" on Jeshua Messiaan veri.
Siinä veressä on katoamattoman elämän voima.
Ikuinen elämä.
Ja myös toinen asia: Herramme Jeshuan vanhurskaus.
Siksi tahdon elää Hänelle ja Hänen kanssaan.
Tahdon täyttyä Hänen Hengellään ja palvella Häntä.
Tahdon tulla seurakuntaan uskovien yhteyteen -
ja julistaa Hänen evankeliumiaan.
Tahdon sitä, koska minulla on ikuinen voima ja vanhurskaus, -
jotka Jeshuan veri minulle antoi.
Sen siunauksen olen saanut, en saavuttanut.
Jeshuan armossa olen saanut jumalallisen vanhurskauden -
ja ikuisen elämän.
Tämä tapahtuu meidän päivinämme. Jumala on tuonut minutkin Israeliin.
Tässä puhutaan meistä. Herra on vanhurskautemme meitä varten.
Siksi saatana ei voi syyttää minua, eivätkä ihmisetkään.
Tiedän, kehen uskon ja tunnen Hänet hyvin.
Tiedän, että Lunastajani elää.
Lunastajani elää! Meneekö tämä perille?
Kiitos Herralle!
Hepr. 7:17: "Sillä hänestä todistetaan: -
'Sinä olet pappi iankaikkisesti Melkisedekin järjestyksen mukaan'.
Täten kyllä entinen säädös kumotaan, koska se oli voimaton ja hyödytön..."
"Hyödytön" tarkoittaa, että se ei tuota hedelmää.
Lain käsky ei hyödyttänyt.
Miksi laki kuitenkin on hyvä?
Herran lakihan on pyhä ja täydellinen.
Laki on hyvä siksi, että se näyttää ihmisille, -
miten vaikea on elää sen mukaan.
Ja vielä syvemmin, -
se näyttää, miten paljon ihmiset tarvitsevat Jeshuan armoa.
Jeshuan veressä on valtava voima.
Syytös ja tuomio ovat kuoleman tekoja.
Jos verrataan ruumiiseen, niiden aivot on kuolema.
Toinen käsi on syytös ja toinen käsi on tuomio.
Aivot käskevät jotain, ja käsi tottelee. Ymmärrättekö?
Aivoni sanovat nyt, että nosta oikea käsi.
Ennen kuin nostin käteni, aivoni olivat jo tehneet sen.
Nosta vasen käsi!
Syytös ja tuomio toimivat näin. Kuolema on niiden aivot.
En ota vastaan kuolemaa, koska Herra on vanhurskautemme.
Jeshuan veri riittää minulle.
En ota vastaan syyttämistä enkä tuomitsemista.
Tietysti minun pitää elää hyvin, -
mutta jos yritän saavuttaa vanhurskauden, -
en ole koskaan tyytyväinen.
Käskyt eivät hyödytä, koska ne ovat voimattomia.
Jeshuan veressä on ikuisen elämän voima, -
katoamaton voima.
"...säädös kumotaan, koska se oli voimaton ja hyödytön."
Lain käsky kumotaan, koska sillä ei ole voimaa.
Siksi elän Jeshuan veressä armon lain mukaan, -
sillä Herra on vanhurskautemme.
Sain mahtavaa postia!
Miten on mahdollista, että vaikka syytin itseäni ja tuomitsin itseni, -
sain niin ihanan viestin?
Pyhä Henki sanoi minulle: "Se ei riipu teoistasi!"
Lakia ja Uutta liittoa ei voi sekoittaa.
Käskyjen lakia ja armon lakia ei saa sekoittaa.
Hepr. 7:19: "...sillä laki ei tehnyt mitään täydelliseksi, -
mutta sijaan tulee parempi toivo, jonka kautta me lähestymme Jumalaa."
Miten Jumalaa voi lähestyä?
Ainoastaan Jeshuan veren kautta.
Veljet ja sisaret!
Käykää armon istuimen eteen ja ottakaa vastaan armo.
Älkäämme hävetkö ja syyttäkö itseämme.
Älkäämme kuunnelko saatanan syytöksiä.
Eläkäämme Messiaan vanhurskaudessa armon lain mukaan.
Mitä armon laki sanoo?
Se sanoo, että yksi kuoli kaikkien puolesta.
Hänen kanssaan siis kuolivat kaikki.
Yhden Jumala nosti Esikoisena kuolleista.
Hänen kanssaan Jumala nostaa kuolleista jäännöksen, -
joka uskoo Häneen. Se on armon laki.
Entä mitä Mooseksen laki sanoo?
Yksi teki syntiä. Niinpä kaikki ovat tehneet syntiä.
Toivoa ei ole. Kaikki ovat kääntyneet omille teilleen.
Toivotonta.
Kiitos kuitenkin Herralle, että Jeshua on jo tehnyt sen mitä teki.
Palataan lopuksi siihen, mitä Jeremia sanoo Israelista.
Huomaamme erään asian. Jer. 23:3: -
"Ja minä kokoan lampaitteni tähteet kaikista maista..."
Huomatkaa sana "tähteet" eli "jäännös".
Room. 9:27.
Puhumme siitä, -
mitä Jeshuan veri on tehnyt ja antanut meille.
Room. 9:27: -
"Mutta Esaias huudahtaa Israelista: -
'Vaikka Israelin lapset olisivat luvultaan kuin meren hiekka, -
niin pelastuu heistä vain jäännös.
Sillä sanansa on Herra toteuttava maan päällä lopullisesti ja rutosti.'
Niinkuin Esaias myös on ennustanut: -
'Ellei Herra Sebaot olisi jättänyt meille siementä, -
niin meidän olisi käynyt niinkuin Sodoman...'"
Room. 11:5:ssä sanotaan niinikään: -
"Samoin on nyt tänäkin aikana olemassa jäännös..."
Muistattehan Jer. 23:n? Hän tuo kansansa jäännöksen Israeliin.
Room. 11:5: "Samoin on nyt tänäkin aikana olemassa jäännös -
armon valinnan mukaan."
Armon valinta, sillä Jeshuan veri on vuodatettu.
"Mutta jos valinta on armosta, niin se ei ole enää teoista, -
sillä silloin armo ei enää olisikaan armo.
Veljet ja sisaret, siksi koko Israel on pelastuva.
Meidän on nähtävä israelilaiset kurittomina lapsina.
Sellaisina meidän tulee rakastaa heitä.
Mekin olemme olleet sellaisia, ja välillä olemme vieläkin.
Herra on tuonut meidät tänne eri maista, -
myös täällä syntyneiden vanhemmat tai isovanhemmat.
Eikö niin?
Mekään emme tienneet totuutta.
Kun Jumala ilmoitti meille Pojastaan, -
ja saimme tietää Messiaan veren voimasta, -
elämämme muuttui.
Herrasta tuli meidän vanhurskautemme.
Kaiken, mitä meillä on, olemme saaneet armosta.
Älkää siis antako saatanan syyttää ja tuomita teitä!
Antakaa Pyhän Hengen ohjata teitä, jotta tuottaisitte hedelmää joka päivä.
Kuten Paavali sanoi, Herran Jeshuan armo, Jumalan rakkaus, -
ja Pyhän Hengen osallisuus olkoon kaikkien teidän kanssanne.
Pitäkää Jeshua Messiaan veri mielessänne joka päivä!
Julistakaa Hänen vertaan päivittäin ja kiittäkää Jumalaa siitä!
Kun todella ajattelette ja julistatte Jeshuan verta, -
katoamattoman elämän voima -
alkaa toimia elämässänne.
Parannutte, ja siunaukset toteutuvat.
Syytös ja tuomio väistyvät.
Kuoleman teot sortuvat.
Muistakaa Messiaan nimi, veri ja sana.
Jeshuan veressä on jokaisen uskovan elämän voima ja vanhurskaus.
Jeshua Messiaan veressä!
Suomennos: Hannele Lehtoranta